Elliotti maakond

Elliotti maakond (Elliott County) on maakond Ameerika Ühendriikides Kentucky osariigis.

Maakonna halduskeskus on Sandy Hook. Maakond on üks Kentucky 11 "kuivast" maakonnast (dry county) - maakonnas ei ole alkohoolsete jookide müük lubatud.

Ajalugu
Maakond moodustati 1869. aastal.

Alates maakonna loomisest sai 140 aasta jooksul alates 1872. aastast kuni 2012. aastani Elliotti maakonnas kõikidel presidendivalimistel enim hääli Demokraatlik Partei. USA-s pole üheski teises maakonnas demokraadid nii kaua järjest võitnud. Kuni 2008. aastani sai maakonnas iga demokraatide presidendikandidaat vähemalt 61% hääli. Kõige napim võit oli 2012. aasta valimistel, kui Barack Obama edestas Mitt Romneyt ainult 2,5 protsendipunktiga (vastavalt 49,44% ja 46,94%), olles nii esimene demokraat, kes ei saanud maakonnas absoluutenamust hääli.

2016. aasta presidendivalimistel võitis maakonnas aga otsustavalt Donald Trump, saades 70,05% häältest ja edestades Hillary Clintonit 44 protsendipunktiga. 2020. aasta valimistel sai Trump maakonnas juba 75% häältest ja edestas Joe Bidenit 51 protsendipunktiga ning 2024. aasta valimistel sai Trump maakonnas juba 80% häältest, edestades Kamala Harrist juba 62 protsendipunktiga. Maakonna valijaskond on valdavalt suhteliselt sotsiaalselt konservatiivsete vaadetega. 2012. aasta valimiste eel oli maakonna registreeritud valijatest ainult 4% vabariiklased, kuid maiks 2024 oli see kasvanud juba 23%le.

Rahvastik
Elanike arv oli 2010. aasta rahvaloenduse järgi 7852.

Arvestuslik rahvaarvu muutus (1. juuli seisuga)County Population Totals and Components of Change: 2010-2018 United States Census Bureau (vaadatud 5. juunil 2019):
201020112012201320142015201620172018784377817632755175337548749075087508

Viited

Kategooria:Kentucky maakonnad